Ministru kabineta rīkojuma projekta „Par valsts nekustamā īpašuma „Vīķi”, Staiceles pagastā, Alojas novadā, nodošanu Alojas novada pašvaldības īpašumā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Publiskas personas mantas atsavināšanas likuma* 42.panta pirmā daļa, kas nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.*Publiskas personas mantas atsavināšanas likuma* 43.pants, kas nosaka, ka šā likuma [42.pantā](http://m.likumi.lv/doc.php?id=68490#p42) minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://m.likumi.lv/doc.php?id=68490#p5) un [6.pantā](http://m.likumi.lv/doc.php?id=68490#p6) minētās institūcijas (amatpersonas).Likuma *„Par pašvaldībām”* 15.panta pirmās daļas 2. un 7.punkts, kas nosaka, ka pašvaldībām ir šādas autonomās funkcijas: 2) [..] parku, skvēru un zaļo zonu ierīkošana un uzturēšana; 7) nodrošināt iedzīvotājiem sociālo palīdzību (sociālo aprūpi) [..];*Meža likuma* 44.panta ceturtās daļas 2.punkta „d” apakšpunktu, kas nosaka, ka zemesgrāmatā ierakstītas valsts meža zemes atsavināšanu var atļaut ar ikreizēju Ministru kabineta rīkojumu šādos gadījumos: ja valsts meža zeme nepieciešama likuma *„Par pašvaldībām”* noteikto šādu pašvaldības autonomo funkciju veikšanai: „d” mežaparku ierīkošana un uzturēšana pilsētu un ciemu teritorijās.*Meža likuma* 44.panta piektā daļa, kas nosaka, ka Ministru kabinets nosaka kārtību, kādā valsts meža zeme atsavināma šā panta ceturtās daļas 2.punktā minēto pašvaldības autonomo funkciju veikšanai. Šī zeme nav tālāk atsavināma citām personām vai nododama privatizācijai, kā arī nav apgrūtināma ar lietu tiesībām.Likuma *„Par īpaši aizsargājamām dabas teritorijām”* 33.panta ceturto daļu, kas nosaka: (4) Valstij piederošo zemi, kura atrodas šā panta otrās daļas 2. vai 3.punktā minētajā aizsargājamā teritorijā vai tās funkcionālajā zonā, var nodot bez atlīdzības pašvaldības īpašumā, un pašvaldībai piederošo zemi var nodot bez atlīdzības valstij, ievērojot *Publiskas personas mantas atsavināšanas likumā* noteikto kārtību nekustamā īpašuma nodošanai bez atlīdzības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts *„Par valsts nekustamā īpašuma „Vīķi”, Staiceles pagastā, Alojas novadā, nodošanu Alojas novada pašvaldības īpašumā”* (turpmāk – Ministru kabineta rīkojuma projekts) paredz, ka atļaut Veselības ministrijai nodot bez atlīdzības Alojas novada pašvaldības īpašumā zemesgrāmatā uz valsts vārda Veselības ministrijas personā ierakstīto valsts nekustamo īpašumu (nekustamā īpašuma kadastra Nr.66370070032) – zemes vienība 2,79 ha platībā, tajā skaitā meža zeme 0,90 ha platībā (zemes vienības kadastra apzīmējums 66 370 070 032) un septiņas būves (būvju kadastra apzīmējumi 66 370 070 032 001, 66 370 070 032 003, 66 370 070 032 005, 66 370 070 032 006, 66 370 070 032 007, 66 370 070 032 008, 66 370 070 032 009), kā arī zemes vienībā (zemes vienības kadastra apzīmējums 66 370 070 032) izvietoto attīrīšanas iekārtu – „Vīķi”, Staiceles pagastā, Alojas novadā, LV- 4043 (turpmāk – nekustamais īpašums). Nekustamais īpašums ir ierakstīts Limbažu zemesgrāmatu nodaļas Staiceles pilsētas zemesgrāmatas nodalījumā Nr.1000 0014 2877.Atsavināšanai nodotā ar nekustamo īpašumu pastāvīgi saistītā zemes vienībā (zemes vienības kadastra apzīmējums 66 370 070 032) izvietotā attīrīšanas iekārta nav ierakstīta zemesgrāmatā (nav piešķirts atsevišķs kadastra numurs) atrodas Veselības ministrijas bilancē (bilances vērtība 13607.01 euro).Nekustamais īpašums ir valsts sabiedrības ar ierobežotu atbildību „Bērnu psihoneiroloģiskā slimnīca „Ainaži” (turpmāk – slimnīca) pārvaldīšanā esošs nekustamais īpašums. Slimnīcas kapitāla daļu turētājs ir Veselības ministrija. Nekustamajā īpašumā līdz 2009.gada 1.novembrim darbojās slimnīcas struktūrvienība – 3.nodaļa „Vīķi”, kas nodrošināja slimnīcas pakalpojumus. Nodaļas „Vīķi” darbība pārtraukta ar 2009.gada 1.novembri. Slimnīca pēc 2009.gada 1.novembra turpina nodrošināt nekustamā īpašuma pārvaldīšanu (apsaimniekošanu). Nekustamais īpašums nav iznomāts.Veselības ministrija, izvērtējot citu ministrijas padotības iestāžu un kapitālsabiedrību nepieciešamību pēc nekustamā īpašuma un citus atsavināšanas veidus, konstatēja, ka vispiemērotākais atsavināšanas veids ir nekustamo īpašumu nodot Alojas novada pašvaldības (turpmāk – pašvaldība) īpašumā pašvaldības funkciju veikšanai, ņemot vērā tās izteikto priekšlikumu pārņemt nekustamo īpašumu.Alojas novada dome ar 2013.gada 24.aprīļa lēmumu Nr.152 *„Par nekustamā īpašuma „Vīķi”* *pārņemšanu pašvaldības īpašumā”* (prot. Nr.8 29.#) (turpmāk – pašvaldības lēmums) pieņēma lēmumu lūgt Ministru kabinetu nodot Alojas novada pašvaldības īpašumā bez atlīdzības nekustamo īpašumu. Noteikt, ka nekustamais īpašums nepieciešams pašvaldības funkcijas – sociālās palīdzības (sociālās aprūpes) nodrošināšanai iedzīvotājiem, lai uzlabotu pašvaldības iestādes pansionāta „Urga” filiāles darba terapijas un rehabilitācijas centra „Vīķi” klientu dzīves apstākļus. Pašvaldības lēmums nosaka, ka pašvaldība apņemas segt izdevumus, kas saistīti ar nekustamā īpašuma pārņemšanu un nostiprināšanu zemesgrāmatā.Nekustamā īpašuma sastāvā ietilpst valsts meža reģistrā reģistrēta valsts meža zeme 0,90 ha saskaņā ar valsts meža zemes inventarizācijas datiem (0,88 ha saskaņā ar nekustamā īpašuma valsts kadastra (turpmāk – kadastrs) datiem) (turpmāk – meža zeme). Meža zemes veids – mežaudze.Alojas novada dome ar 2013.gada 17.jūnija lēmumu Nr.241 *„Par Staiceles pagasta nekustamā īpašuma „Vīķu muiža” sastāvā esošās meža zemes atsavināšanu”* (prot. Nr.12, 8.#) nolēma, ka nekustamā īpašuma sastāvā esošā meža zeme pēc nodošanas pašvaldības īpašumā izmantojama saskaņā ar likuma *„Par pašvaldībām”* 15.panta pirmās daļas 2.punktu: parka un zaļās zonas ierīkošanai, kas nepieciešams rehabilitācijas centra klientu dzīves kvalitātes uzlabošanai. Meža zemes atsavināšanai pašvaldības īpašumā ir ievēroti Ministru kabineta 2006.gada 19.septembra noteikumi Nr.776 *„Valsts meža zemes atsavināšanas kārtība”* (turpmāk – noteikumi Nr.776) noteiktie pasākumi. Alojas novada dome ir iesniegusi 2013.gada 28.oktobra *„Meža parka un zaļās zonas ierīkošanas metu uz nekustamā īpašuma Vīķos (ar kadastra Nr.6637 007 0032) Staiceles pag. Alojas novadā”*.Alojas novada dome lūdza Vides aizsardzības dienesta Valmieras reģionālo vides pārvaldi (turpmāk – Valsts vides dienests) sniegt atzinumu par mežaparka izveidošanu nekustamā īpašumā. Valsts vides dienests 2013.gada 3.decembra vēstulē Nr.8.5-19/2156 *„Par meža parka un zaļās zonas izveidošanu”* atbalstīja mežaparka un zaļās zonas izveidošanu, ja tiek ievēroti Ministru kabineta 2013.gada 5.marta noteikumu Nr.123 *„Noteikumi par parku un mežaparku izveidošanu mežā un to apsaimniekošanu”* un *Aizsargjoslu likuma* 37.panta prasības. Ņemot vērā minēto, nekustamā īpašuma sastāvā esošā meža zeme nododama bez atlīdzības pašvaldības īpašumā saskaņā ar *Mežu likuma* 44.panta ceturtās daļas 2.punkta „d” apakšpunktu, kas nosaka, ka zemesgrāmatā ierakstītas valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likuma *„Par pašvaldībām”* noteiktās pašvaldības autonomās funkcijas veikšanai: „d” mežaparku ierīkošana un uzturēšana pilsētu un ciemu teritorijās.Saskaņā ar Ministru kabineta 2004.gada 17.februāra noteikumu Nr.91 *„Kārtība, kādā reģionālā vides pārvalde izdod tehniskos noteikumus paredzētajai darbībai, kurai nav nepieciešams ietekmes uz vidi novērtējums”* 1.pielikumā noteikto, tehnisko noteikumu sagatavošana darbībai – parku un mežaparku ierīkošana un uzturēšana – nav paredzēta. Meža zemes nodalīšana atsevišķā nekustamajā īpašumā nav nepieciešama, jo tiks nodota pašvaldībai nekustamā īpašuma sastāvā. Pašvaldība iesniedza Valsts meža dienesta Ziemeļvidzemes virsmežniecības izziņu par meža zemes kadastrālās vērtības noteikšanu un mežaudzes vērtību 2014.gadā, kurā noteikts, ka nekustamā īpašuma sastāvā esošās meža zemes platība ir 0.90 ha, pilnā vērtība ir 450,28 EUR.Salacgrīvas novada domes Salacgrīvas novada būvvaldes (kuras darbības teritorija ietver Staiceles pagastu) 2014.gada 17.oktobra izziņa Nr.13-15.1.2.-8 *„Par nekustamā īpašuma izmantošanu”* apliecina, ka nekustamajā īpašumā iekļautajai zemes vienībai ar Alojas novada domes 2013.gada 17.jūlija saistošajiem noteikumiem Nr.5 *„Alojas novada teritorijas plānojuma 2013.- 2024.gadam teritorijas izmantošanas un apbūves noteikumi un grafiskā daļa”* noteiktā atļautā izmantošana ir Publiskās apbūves teritorija, kur galvenais atļautais zemes izmantošanas veids ir publiskā apbūve, un norādīta teritorijas izmantošana:, tajā skaitā „tūristu un atpūtas mītne”. Līdz ar to zemes izmantošana - mežaparku ierīkošana un uzturēšana – daļā no nekustamā īpašuma sastāvā esošās zemes nav pretrunā un atbilst spēkā esošajam teritorijas plānojumam.Nekustamajam īpašumam zemesgrāmatā ir noteikti šādi apgrūtinājumi:1) Salacas upes 500 m aizsargjosla (platība 0,2kvm),2) 0,4 kv elektrisko tīklu gaisvadu līnijas aizsargjosla (platība 0.2 ha),3) nekustamais īpašums atrodas Salacas upes ielejas kompleksajā dabas liegumā (platība 2,79 ha),4) Salacas upes 0,2km/10m tauvas josla (platība 0,2 ha),5) ceļa servitūts (platība 0,03 ha).Kadastrā noteikti šādi apgrūtinājumi:1) Dabas lieguma dabas lieguma zonas teritorija 2,79 ha,2)ūdensteces aizsargjoslas teritorija 0,2 ha.3)aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu laiku teritorijās 0,2 ha.Nekustamais īpašums atrodas Salacas upes kompleksajā liegumā, ko reglamentē Dabas parka „Salacas ieleja” individuālie aizsardzības un izmantošanas noteikumi (Ministru kabineta 2009.gada 10.marta noteikumi Nr.228).Likuma *“*[*Par īpaši aizsargājamām dabas teritorijām*](http://www.likumi.lv/doc.php?id=59994)*”* 33.panta ceturtā daļa nosaka, ka dabas liegumu, nacionālo parku, biosfēras rezervātu, dabas parku, dabas pieminekļu un aizsargājamo ainavu apvidu dabas rezervāta, stingrā režīma, dabas lieguma un regulējamā režīma zonās valstij piederošo zemi var nodot bez atlīdzības pašvaldības īpašumā, ievērojot *Valsts un pašvaldību mantas atsavināšanas likumā* noteikto kārtību nekustamā īpašuma nodošanai bez atlīdzības.Lai nekustamo īpašumu nodotu pašvaldības īpašumā, nepieciešams Ministru kabineta rīkojums. Ministru kabineta rīkojumā nosakāms, tajā skaitā, ka Alojas novada pašvaldība saskaņā ar *Publiskas personas mantas atsavināšanas likuma* 42.panta pirmo daļu minēto nekustamo īpašumu (izņemot meža zemi) izmanto pašvaldības autonomās funkcijas īstenošanai – sociālās palīdzības (sociālās aprūpes) nodrošināšanai iedzīvotājiem, savukārt, meža zemi izmanto mežaparku ierīkošanai un uzturēšanai pilsētu un ciemu teritorijās un bez atlīdzības nodod valstij (tajā skaitā meža zemi), ja tas vairs netiek izmantots minēto funkciju īstenošanai.Rīkojuma projektā nosakāms, ka Alojas novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu: 1) norādīt, ka īpašuma tiesības nostiprinātas uz laiku, kamēr Alojas novada pašvaldība nodrošina rīkojumā minēto funkciju īstenošanu; 2) ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.Ministru kabineta rīkojuma projekts nosaka, ka aizliegumu apgrūtināt nekustamo īpašumu ar hipotēku nepiemēro, ja nekustamais īpašums (izņemot meža zeme) tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Veselības ministrija, slimnīca un Alojas novada dome. Projekta izstrādei nav organizēta darba grupa.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma nodošanu pašvaldības īpašumā, tiks segti no Alojas novada pašvaldības budžeta līdzekļiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma izpildi nodrošinās Veselības ministrija un Alojas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekts šo jomu neskar |
| 3. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Veselības ministrs G.Belēvičs

12.12.2014. 12:09

1933

I.Brūvere

Ieva.Bruvere@vm.gov.lv, 67876061